paragraph_text: Međutim, japanski su lovci uočeni na radaru te im bolje koordinirani i uvježbani američki piloti nanose velike gubitke. Amerikanci su taj događaj prozvali "The Great Mariana Turkey Shoot", zbog lakoće kojom su uništavali neprijateljske zrakoplove. Tim je porazom japanska mornarica bila uvelike oslabljena i do kraja rata nije uspjela nadoknaditi gubitke, posebno nosače zrakoplova.